Държавен вестник, бр. 94, 2009 г., стр. 69

БРОЙ  94	
Д Ъ Р Ж А В Е Н  В Е С Т Н И К 	
СТР.  69  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО НА РЕГИОНАЛНОТО 
РАЗВИТИЕ И БЛАГОУСТРОЙСТВОТО
ЗАПОВЕД № РД-02-14-1968
от 3 ноември 2009 г.
На основание чл. 127, ал. 10 ЗУТ предвид об­
стоятелството, че курортен комплекс „Пампорово“ 
е селищно образувание с национално значение 
(съгласно РМС № 45 от 25.І.2005 г.), във връзка 
с писмо вх. № 08-Ч-22 от 5.Х.2009 г. на кмета 
на община Чепеларе, протокол от проведено на 
4.VІ.2007 г. обществено обсъждане, протокол от 
5.VІ.2007 г. на ОбЕСУТ при община Чепеларе, 
Решение № 599 по протокол № 45 от 13.VІ.2007 г. 
на Общинския съвет – гр. Чепеларе, становища на 
заинтересуваните териториални администрации, 
на специализираните контролни органи и експло­
атационните дружества, становище по Екологична 
оценка № 2-1 от 22.VІІ.2009 г. на Министерството 
на околната среда и водите, решения по протокол 
№ КАЕП-02-35 от 18.VІ.2007 г. и решения по т. ІІ 
от протокол № УТП-01-02-30 от 27.Х.2009 г. на 
Националния експертен съвет по устройство на 
територията и регионална политика одобрявам 
проект за изменение на общия устройствен план 
на курортен комплекс „Пампорово“ – в частта на 
община Чепеларе, съгласно приетата графична и 
текстова част на документацията, представляваща 
неразделна част от заповедта.
Заповедта е окончателна и не подлежи на об­
жалване.
Министър: Р. Плевнелиев
12737
АГЕНЦИЯ ЗА ПРИВАТИЗАЦИЯ
РЕШЕНИЕ № 3210-П
от 10 ноември 2009 г.
На основание чл. 1, ал. 2, т. 1, чл. 3, ал. 1, чл. 4, 
ал. 1, чл. 31, ал. 1 и 3, чл. 32, ал. 1, т. 4 ЗПСК, 
чл. 22 от Наредбата на условията и реда за органи­
зиране и провеждане на централизирани публични 
търгове за продажба на акции – собственост на 
държавата, и в съответствие с протоколно решение 
№ 12795 от 10.ХІ.2009 г. на Изпълнителния съвет 
Агенцията за приватизация реши продажбата на 
акциите, собственост на държавата в капитала на 
„Дунарит“ – АД, Русе, да се извърши чрез центра­
лизиран публичен търг.
Изпълнителен директор: Т. Николов
12720
СТОЛИЧНА ОБЩИНА
РЕШЕНИЕ № 673
от 29 октомври 2009 г.
На основание чл. 3, ал. 2 и ал. 3, т. 2, чл. 4, 
ал. 2, чл. 31, ал. 1 и чл. 32, ал. 3 ЗПСК, чл. 21, ал. 1, 
т. 8 ЗМСМА Столичният общински съвет реши:
1. Открива процедура за приватизация и опре­
деля метод за извършване на приватизация чрез 
публичен търг за следните обекти: магазин, ж.к. 
Младост 3, бл. 314, вх. Г (4), ет. 1, общински не­
жилищен имот, стопанисван от район „Младост“, 
с АОС № 1627 от 17.VI.2009 г.; магазин № 2, ж.к. 
Младост 4, бл. 438, вх. Г (4), ет. 1, общински нежи­
лищен имот, стопанисван от район „Младост“, с АОС 
№ 1626 от 17.VI.2009 г.; магазин № 1, ж.к. Младост 
4, бл. 438, вх. Б (2), ет. 1, общински нежилищен 
имот, стопанисван от район „Младост“, с АОС 
№ 1626 от 17.VI.2009 г., и чрез конкурс за следния 
обект: магазин № 1, ж.к. Младост 4, бл. 438, вх. Г 
(4), ет. 1, общински нежилищен имот, стопанисван 
от район „Младост“, с АОС № 1626 от 17.VI.2009 г., 
със съответното им право на строеж.
2. Забранява извършването на разпоредителни 
сделки с имуществото на обектите, сключване на 
договори за дялово участие, за наем, за съвместна 
дейност, обезпечаване на вземания и сключване 
на договори за кредити, отнасящи се до обектите.
3. Възлага на главния изпълнителен директор 
на Столичната общинска агенция за приватизация 
да сключи приватизационните сделки за обектите.
Председател: А. Иванов
12831
СТОЛИЧНА ОБЩИНСКА АГЕНЦИЯ
ЗА ПРИВАТИЗАЦИЯ
РЕШЕНИЕ № 841
от 4 септември 2009 г.
На основание чл. 3, ал. 3, т. 2, чл. 4, ал. 2 ЗПСК, 
чл. 5 от Наредбата за търговете и конкурсите и 
Решение № 431 от 24.VІІ.2008 г. на Столичния 
общински съвет Надзорният съвет на Столичната 
общинска агенция за приватизация реши:
1. Да се проведе публичен търг с явно наддаване 
на 20.І.2010 г. в 11 ч. в сградата на агенцията, пл. 
Славейков 6, ет. 1, за продажбата на помещение 
към хидрофор, ж. к. Люлин, между бл. 136 и 135, 
общински нежилищен имот, стопанисван от район 
„Люлин“, бивша обособена част от „Водоснабдяване 
и канализация“ – ЕАД, заедно със съответното 
право на строеж.
2. Начална цена  – 19 000  лв. Сделката не се 
облага с ДДС.
3. Стъпка на наддаване – 1000 лв.
4. Депозитът за участие – 1900 лв., се внася по 
банковата сметка на Столичната общинска агенция 
за приватизация при „Общинска банка“ – АД, клон 
„Врабча“, ул. Врабча 6, София (сметка №  BG 49 
SOMB 9130 33 26474601, BIC – SOMBBGSF). Краен 
срок за внасяне на депозитите – не по-късно от 
работния ден, предхождащ търга.
5. Срок на закупуване на тръжна документа­
ция – до 18.І.2010 г. вкл. в приемното време на 
СОАП – от 14 до 16 ч. Цената на тръжната доку­
ментация – 240 лв. (с вкл. ДДС), е платима в брой в 
сградата на СОАП, пл. Славейков 6, ет. 1, стая № 4.
6. Срок за подаване на предложения за участия 
в търга – не по-късно от работния ден, предхож­
дащ търга, в приемното време на СОАП – от 14 
до 16 ч., в стая № 2.
7. Оглед на обекта – всеки работен ден, но не 
по-късно от деня, предхождащ търга, в работното 
му време след закупуване на документация.
За председател на Надзорния съвет: В. Чилова
12832